J2

IBRÁNY VÁROS ÖNKORMÁNYZATA KÉPVISELŐ TESTÜLETÉNEK

**5/2016 (II.17.) önkormányzati rendelete**

a **mezei őrszolgálat megszervezéséről, mértékéről, fenntartásáról és a mezőőri járulékról**

Ibrány Város Önkormányzatának képviselő-testülete Magyarország Alaptörvénye 32.cikk (1) bekezdés a) pontjában kapott felhatalmazás alapján, a fegyveres biztonsági őrzésről , a természetvédelmi és mezei őrszolgálatról szóló 1997. évi CLIX. tv.16.§ (1) bekezdésében és a 19.§. (1) bekezdésében meghatározott feladatkörében eljárva a következőket rendeli el:

**1. A rendelet hatálya**

**1. §.**

(1) A rendelet hatálya kiterjed Ibrány Város közigazgatási területéhez tartozó termőföldekre – ide nem értve az erdőt, és halastavat.

(2) A rendelet hatálya kiterjed az (1) bekezdés szerinti ingatlan természetes személy, jogi személy és jogi személyiséggel nem rendelkező egyéb szervezet használóira, illetve ha a használó ismeretlen, az ingatlan tulajdonosára (továbbiakban együtt: földhasználó).

**2.Értelmező rendelkezés**

**2. §.**

A rendelet alkalmazása szempontjából

1. *Termőföld:* az a földrészlet, ami Ibrány Város közigazgatási területén fekszik, és az ingatlan-nyilvántartásban szántó, gyümölcsös, kert, rét, legelő (gyep), nádas, zártkert művelési ágban van nyilvántartva.

**3.Mezei őrszolgálat létesítése, működése**

**3.§**

(1) Ibrány Város Önkormányzata 1998. július 1. napjától mezei őrszolgálatot működtet.

(2) A mezei őrszolgálat ellátásához az őrszolgálat létszámát 2012-től kezdődően3 **főben** állapítja meg.

(3) Az őrszolgálat körzetekben működik, a mezőőri feladatokat körzetenként 1 mezőőr látja el.

(4) A körzetek meghatározása a létszám függvényében a munkáltató feladata.

(5) A mezőőr vonatkozásában a munkáltatói jogokat a polgármester gyakorolja.

**4. Mezőőri járulék fizetési kötelezettség**

**4. §.**

(1) Járulékköteles valamennyi, az 1.§(1) bekezdésében meghatározott termőföld, annak hasznosításától függetlenül.

(2) A mezőőri járulékot a termőföld használója; ha a használó ismeretlen, a tulajdonos köteles megfizetni.

**5.A járulékfizetés alanya**

**5. §.**

(1) A járulékfizetés alanya az, aki a naptári év első napján az ingatlan használója vagy ennek hiányában a tulajdonosa.

(2) A járulékfizetési kötelezettség annak az évnek az utolsó napján szűnik meg, amely évben a kötelezett földhasználati joga, vagy tulajdonjoga megszűnik.

(3) Amennyiben az őrzött ingatlannak több használója, illetve ennek hiányában tulajdonosa van, a járulékfizetés alanya az, aki ezt bevallásában felvállalja, ennek hiányában a tulajdoni hányadaik alapján kell a járulékot fizetni.

**6.A mezőőri járulék alapja és mértéke**

**6. §.**

(1) Az önkormányzat a mezei őrszolgálat állami támogatással csökkentett költségeinek fedezésére járulékfizetési kötelezettséget állapít meg a földhasználók terhére.

(2) A mezőőri járulék alapja: a használt termőföld területe, 1 tizedes jegyre kerekítve.

(3) A mezőőri járulék éves mértéke művelési ágtól függetlenül egységesen 1200 Ft/ha*,* de legalább 1000 Ft/év.

(4) A kiszámított mezőőri járulék összegét a matematikai kerekítés szabályai szerint 100 Ft-ra kerekítve kell megfizetni.

(5) A földhasználónak a használatukban levő földterületekről első alkalommal nyilvántartásba vétel céljából a rendelet 1. melléklete szerinti nyilatkozatot kell tenniük. Az ezt követően a használatban bekövetkezett változásokat, a mezőőri járulék kivetését, számítását befolyásoló adatokban bekövetkezett változásokat legkésőbb a tárgyév január 31-ig kell bejelenteni. a Polgármesteri Hivatalban a 2. melléklet szerinti formában.

(6) A mezőőri járulék fizetési kötelezettség megállapítása:

a) a földhasználó illetve ennek hiányában a tulajdonos nyilatkozata, bevallása,

b) az ingatlan nyilvántartás adatai, vagy

c) a mezőőrök helyszíni felmérése alapján történik.

(7) A (6) bekezdés b) és c) pontjainak alkalmazására az önkéntes bevallás hiányában, vagy a közölt adatoknak a tényleges állapottól való eltérése esetén kerül sor.

(8) A mezőőri járulék fizetésére kötelezett földterület használati jogának, ennek hiányában tulajdonjogának elhallgatása, továbbá valótlan adatok közlése esetén a fizetendő járulék mértéke a (3) bekezdésben meghatározott mértéken túl a tárgyévben további 1000 Ft/ha.

**7. A mezőőri járulék megfizetése**

**7. §.**

(1) A mezőőri járulékot két egyenlő részletben minden év május 31-ig, ill. október 31-ig az Önkormányzat házipénztárába, vagy az erre a célra rendszeresített, és az érintettekhez eljuttatott készpénz-átutalási megbízással (csekkel), vagy az elkülönített számlaszámra átutalással.

(2) A mezőőri járulék megfizetésére kötelezetteket 2016 év kivételével a Jegyző határozat útján április 30-ig értesíti a fizetési kötelezettségükről.

(3) A járulék késedelmes megfizetése esetén a járulék fizetésre kötelezett a mindenkori jegybanki alapkamat kétszeresének megfelelő összegű pótlékot köteles fizetni. A késedelmi pótlék után késedelmi pótlékot felszámítani nem lehet

(4) Aki a mezőőri járulékot az (1) bekezdésben megjelölt határidőig önként nem fizeti meg, a megállapított járulékot és pótlékait adók módjára kell behajtani.

**8.Záró rendelkezések**

***8. §.***

(1) Ez a rendelet 2016 július 1-jén lép hatályba.

(2) 2016 évben a mezőőri járulékok felülvizsgálata céljából az 1. melléklet szerinti nyilatkozatot egységesen minden használónak/ennek hiányában a tulajdonosnak meg kell tennie legkésőbb 2016. július 31-ig napjáig. A 2016. évre fizetendő mezőőri járulékot a 2. félévre arányosan a jegyző 2016. augusztus 31. napjáig állapítja meg és azt 2016. október 31. napjáig kell megfizetnie a kötelezettnek.

(2) A rendelet hatályba lépésével egyidejűleg hatályát veszti a mezei őrszolgálat megszervezéséről, fenntartásáról és a mezőőri járulék mértékéről szóló 32/2006. (XII. 09.) KT. rendelete.*.*

**Ibrány, 2016. február**

**Berencsi Béla sk Bakosiné Márton Mária sk.**

**polgármester jegyző**

***A mezei őrszolgálat megszervezéséről, fenntartásáról és a mezőőri járulék mértékéről***

***szóló ../2016 (…) önkormányzati rendelet 1. melléklete***

***Nyilatkozat***

*I. rész*

*Nyilatkozatot tevő személyi adatai:*

*Név:*

*Szül.hely, idő:*

*Anyja neve:*

*Lakcíme:*

*Adóazonosító jel:*

*Adószám:*

*Nyugdíjas törzsszám:*

*Munkahely megnevezése, címe:*

*II. rész*

*Alulírott kijelentem, hogy használatomban,- használó hiányában tulajdonomban Ibrány közigazgatási területén az alábbi termőföld van:*

|  |  |  |  |  |
| --- | --- | --- | --- | --- |
| *sorszám* | *helyrajzi száma:* | *területe (ha, m2):* | *művelési ága* | *földterületet teljes egészében én használom: igen(1) – nem(2)* |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

*A táblázat szükség esetén bővíthető*

*II. rész*

*Az I. részben .. sorszám alatt feltüntetett, általam nem teljes egészében használt földterület esetén, a használat megosztása az alábbiak szerint történik:*

*........................... ha (m2) ..................................... bérlő*

*(név) …………………………………………………...*

*(lakcím) ………………………………………………. használja*

*Az I. részben .. sorszám alatt feltüntetett, általam nem teljes egészében használt földterület esetén, a használat megosztása az alábbiak szerint történik:*

*........................... ha (m2) .......................................................................(név). bérlő*

*………………………………………………………………………………….(lakcím) .használja .*

*Az I. részben .. sorszám alatt feltüntetett, általam nem teljes egészében használt földterület esetén, a használat megosztása az alábbiak szerint történik:*

*........................... ha (m2) .......................................................................(név). bérlő*

*………………………………………………………………………………….(lakcím) .használja .*

*III. rész*

*Tudomásul veszem, hogy Ibrány Város Képviselő Testületének …/2016. (.) önkormányzati. rendelete alapján a mezőőri járulék megfizetésére vagyok köteles, melynek mértékét a jelen rendelet határozza meg, ami 1200 Ft/ha, de legalább 1000 Ft/év.*

*Tudomásul veszem, hogy a fenti rendelet 6.§ (8) bekezdésében foglaltak alapján*  *mezőőri* *járulék fizetésére kötelezett földterület használati jogának, ennek hiányában tulajdonjogának elhallgatása, továbbá valótlan adatok közlése esetén a fizetendő járulék mértéke az 1200 Ft/ha mezőőri járulék mértéken túl a tárgyévben további 1000 Ft/ha.*

*Ibrány, 2016. ....................... hó ......... nap*

*\_\_\_\_\_\_\_\_\_\_\_\_\_\_\_\_\_\_\_\_\_\_\_   
            nyilatkozattevő*

***A mezei őrszolgálat megszervezéséről, fenntartásáról és a mezőőri járulék mértékéről***

***szóló ../2016. (..) önkormányzati rendelet 2. melléklete***

**Változás bejelentés**

*Név:*

*Szül.hely, idő:*

*Anyja neve:*

*Lakcíme:*

*Adóazonosító jel:*

*Adószám:*

Nyilatkozom, hogy az előzetes nyilatkozatomban bejelentett ………hrsz-ú ………..nagyságú mezőgazdasági földet … év ………………hó ….. napjától nem én használom, mivel azt: (megfelelő aláhúzandó)

* Értékesítettem
* Lejárt a bérleti szerződés és más haszonbérletébe került
* Egyéb:…………………………………………………

Az új földhasználó: ……………………………………………….né………………………………………lakcím

Ibrány, 20….. ……………………………hó ………nap

………………………………………………

Bejelentő/volt földhasználó